รถตู้ใหญ่

รถตู้ใหญ่ (ต.ญ.)  หรือ รถโบกี้ตู้ใหญ่ (บตญ.) (ภาษาอังกฤษแบบบริติช: covered goods wagon; ภาษาอังกฤษแบบอเมริกัน: boxcar) เป็นรถสินค้าสำหรับใช้ในกิจการรถไฟชนิดหนึ่ง มีลักษณะเป็นตู้มีประตูเลื่อนปิด เพื่อให้สามารถบรรทุกสินค้าที่เสียหายง่ายถ้าเปียกฝนหรือหิมะ  เช่น เยื่อกระดาษ ฟืน หนังสือพิมพ์ อาหาร ฯลฯ

รถตู้ใหญ่สามารถดัดแปลงให้มีฉนวนและเครื่องทำความเย็น เพื่อใช้บรรทุกสินค้าที่อาจบูดเสียได้ง่าย เนื่องจากรถตู้ใหญ่ไม่สามารถถอดตู้ออกจากตัวแคร่ได้ ทำให้ในปัจจุบันนิยมขนส่งสินค้าโดยใช้ตู้สินค้าซึ่งยกไปมาระหว่างรถบรรทุกและรถข้างโถงบรรทุกตู้สินค้าได้ อย่างไรก็ตามรถตู้ใหญ่ยังมีความสำคัญในด้านการขนส่งสินค้าชิ้นเล็ก สินค้าเกษตรและอุปกรณ์การบำรุงทางรถไฟ

ในยามสงคราม รถตู้ใหญ่นิยมใช้ขนส่งทหารและเชลยศึก

อ้างอิง 
 ชนิดรถสินค้า การรถไฟแห่งประเทศไทย 
 ฝ่ายการเดินรถ การรถไฟแห่งประเทศไทย. รายชื่อและอักษรย่อรถสินค้า.
 Alaska Rail. Boxcar.

ต